Škola u prirodi u Slavoniji i Baranji

Dan polaska bio je za sve nas veliko uzbuđenje. U rano jutro došli smo pred školu pospani, ali ipak sretni i veseli. Smjestili smo se u autobusu i čekali kada ćemo krenuti. Sa zakašnjenjem od dvadeset minuta odvojili smo se od svojih roditelja, braće, sestara. Svi smo zajedno kao s učiteljicama, vozačem i vodičem postali velika i sretna obitelj.

Đakovo će mi uvijek ostati u srcu. Njegova velika i poznata katedrala, glavna ulica Korzo, no najviše mi se svidjelo pastuharna koja je najveća u Hrvatskoj. Našice sa hotelom „Park“ su zauzele prvo mjesto na mojoj ljestvici. Hotel “Park“ima prekrasne sobe, dobro osoblje i odličnu hranu.

 Osječka tvrtka (najstariji dio grada) je ujedno i bila utvrda. Ostao je jedan dio zida Osječke tvrđe, sjeverni dio u kojemu je prema legendi pokopan general. Rijeka Drava odvaja Slavoniju od Baranje. Kopački rit je bio stvarno velik događaj za mene.

Kopački rit ima mnoge zanimljivosti:

-u Kopačkom ritu ima dvadeset jedna vrsta komaraca i sve su zaštićene

-ugrožena ptica orao štekavac u Kopačkom ritu se rasprostranio na pet gnijezda što je velik napredak

-dio Kopačkog rita bio je namjenjen snimanju filma Duh u močvari

U Našicama je dvorac obitelji Pejačević najpoznatiji i najljepši spomenik. Zoološki vrt Bizik je privatni ZOO no ipak je zanimljiv. Prva životinja koja je došla u zoo vrt Bizik je vjetruša kliktavka. Osječki gradski bazeni su prekrasni i dobro opremljeni. Petak je bio dan za slavlje. Priprema za odlazak nikad nije dosta. U sobama se znalo pronaći pokoja stvarčica, ručnik, šlapa.

Požega je sa svoja tri trga prekrasna. Na Trgu sv. Trojstva je kip sagrađen protiv kuge. Na Trgu hrvatskih branitelja je suvremeni spomenik poginulim braniteljima u ratu. Trg sv. Marije Terezije se ponosi lijepom crkvom.

U Novoj Gradišci jeli smo pizzu. Krenuli smo kući. Svi smo bili sretni i veseli. Roditelji su nas dočekali sretni i veseli isto tako. Nikad neću zaboraviti ovo prekrasno putovanje!

Iva Španović, 4.c